Hb 10.8 HCT 32.7 RBC 3.80 MCV 80.7 MCH 26.2 MCHC 32.4 RDW 17.1 มีความเสี่ยงในการเป็นโลหิตจางมั้ยคะ ค่าต่ำสุดของแลปแต่ละตัวที่ยังปกติ ไม่จำเป็นต้องได้รับการรักษา คือเท่าไหร่คะ ขอบค่ะ คำถามอีกข้อ คือ อาการ Pre-syncope อันตราย จำเป็นต้องได้รับการตรวจอะไรเพิ่มเติมมั้ยคะ เคยมีอาการดังนี้ค่ะ ก่อนหน้าจะมีอาการคือ รู้สึกคลื่นไส้ อยากอาเจียน แต่พอจะอาเจียน ไม่มีอะไรออกมาค่ะ พอได้นั่งจะอาเจียน รู้สึกดีขึ้น แต่พอกลับมายืน มีอาการวิงเวียน เหงื่อออก หูอื้อ รู้สึกมองเห็นได้น้อยลงทั้งที่รู้สึกว่าลืมตาอยู่ เคยมีอาการแบบนี้ประมาณ 4 ครั้งค่ะ ไม่บ่อย ไม่เคยมีครั้งไหนที่ปล่อยให้หมดสติค่ะ พอได้นั่งพักหรือนอนลง ดมแอมโมเนีย ก็ดีขึ้น ค่อยรู้สึกว่ามองเห็นมากขึ้น ซึ่งใช้เวลาแป๊บเดียวไม่น่าเกิน5นาที ไม่มีอาการก่อนหน้าเหลืออยู่เลยค่ะ วัดความดันหลังดีขึ้นได้ 100/68 กิจกรรมที่ทำอยู่ขณะมีอาการ ส่วนใหญ่คือ เป็นขณะยืนเฉยๆค่ะ แต่คิดว่าน่าจะสัมพันธ์กับอากาศร้อน ถือว่าอันตราย หรือต้องตรวจอะไรเพิ่มเติมมั้ยคะ
สวัสดีค่ะ จากที่สอบถามมา ความเข้มข้นเลือด 32% ถือว่า มีภาวะโลหิตจางเล็กน้อยนะคะ แต่อาจต้องปรึกษาแพทย์ผู้ดูแลว่าเป็นจากสาเหตุใด และต้องรักษาการรักษาหรือไม่อย่างไรนะคะส่วนคำว่า pre-syncope หมายถึง อาการหน้ามืดจะเป็นลมค่ะ จากเหตุการณ์ที่เล่ามา อาจเป็นไปได้ว่ามีสาเหตุจากการขาดน้ำ ซึ่งพบบ่อยในคนไข้ที่ไปอยู่ที่ที่มีอากาศร้อน เหงื่อออกมาก และดื่มน้ำเปล่าน้อย ในกรณีนี้จะแนะนำให้ดื่มน้ำเปล่าเพิ่มขึ้นค่ะส่วนอาการหน้ามืดอีกกรณีที่จะพบได้กรณีที่มีการไอ จาม เบ่ง อาเจียน ซึ่งพบได้ในคนปกติค่ะ ไม่ถือเป็นอันตราย แต่อาจต้องระมัดระวังในการเคลื่อนไหว หากมีสิ่งเหล่านี้กระตุ้นอาการนะคะ